না, বিবেক নামের সেই অধরা মানুষটিকে সামনে খাড়া করে কাঁদুনি গাওয়ার কোনও অবকাশ এখানে নেই। ভূগোলের দূরত্ব আজ আর দূরত্বই যেখানে নয়, সেখানে সিরিয়ার যুদ্ধের আঁচ এসে লাগতেই পারে কলকাতার উপগলির আপাত শান্ত পরিসরে। গ্লোবাল ভিলেজে তখন কোথাও রাষ্ট্র সীমানার কাঁটাতার নেই, সীমান্তে প্রহরা নেই। একই গাঁয়ের বাসিন্দা হিসেবে পাশের বাড়িতে লেগে যাওয়া আগুন নেবানোর দায়িত্ব অবশ্যই রয়েছে আমাদের। একসঙ্গে বলার অধিকার রয়েছে — ‘হিল দ্য ওয়ার্ল্ড’। কারণ, আগুন এক ছোঁয়াচে অসুখ। এর সংক্রমণের মতো দ্রুত উপদ্রব আর কিছুই নেই। তাই, এই ছবির দর্শকদের সামনে এবেলা.ইন পেশ করছে একটি মাস পিটিশনের খসড়া। আপনি যদি শান্তির পক্ষে হন, তাহলে এই পিটিশনটি শেয়ার করুন #ShantirShondhane # আপনার নাম লিখে। এই সামান্য কাজটুকু করলেই OXFAM-এর তহবিলে ১টাকা করে দেওয়া হবে। সংগৃহীত অর্থ ব্যয় করা হবে যুদ্ধে ক্ষতিগ্রস্ত পরিবারগুলির জন্য।